CELEX: 32021R2153
Language: sl
Date: 2021-08-06 00:00:00
Title: Delegirana uredba Komisije (EU) 2021/2153 z dne 6. avgusta 2021 o dopolnitvi Direktive (EU) 2019/2034 Evropskega parlamenta in Sveta v zvezi z regulativnimi tehničnimi standardi, ki določajo merila za uporabo zahtev iz Uredbe (EU) št. 575/2013 za nekatera investicijska podjetja (Besedilo velja za EGP)

7.12.2021   
               
               
                  SL
               
               
                  Uradni list Evropske unije
               
               
                  L 436/9
               
            
         DELEGIRANA UREDBA KOMISIJE (EU) 2021/2153
         z dne 6. avgusta 2021
         o dopolnitvi Direktive (EU) 2019/2034 Evropskega parlamenta in Sveta v zvezi z regulativnimi tehničnimi standardi, ki določajo merila za uporabo zahtev iz Uredbe (EU) št. 575/2013 za nekatera investicijska podjetja
         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Direktive (EU) 2019/2034 Evropskega parlamenta in Sveta z dne 27. novembra 2019 o bonitetnem nadzoru investicijskih podjetij ter o spremembi direktiv 2002/87/ES, 2009/65/ES, 2011/61/EU, 2013/36/EU, 2014/59/EU in 2014/65/EU (1) ter zlasti tretjega pododstavka člena 5(6) Direktive,
         ob upoštevanju naslednjega:
         
                     (1)
                  
                  
                     V skladu s členom 5(1) Direktive (EU) 2019/2034 lahko pristojni organi zahtevajo, da se za nekatera investicijska podjetja uporablja enaka bonitetna obravnava kot za kreditne institucije, ki spadajo v področje uporabe Uredbe (EU) št. 575/2013 Evropskega parlamenta in Sveta (2), in da ta izpolnjujejo zahteve glede bonitetnega nadzora v skladu z Direktivo 2013/36/EU Evropskega parlamenta in Sveta (3).
                  
               
                     (2)
                  
                  
                     Za namene člena 5(1)(a) Direktive (EU) 2019/2034 bi bilo treba določiti, da če investicijsko podjetje opravlja dejavnosti v obsegu, ki presega vsaj enega od štirih količinskih pragov za izvedene finančne instrumente, s katerimi se trguje na prostem trgu (OTC), izvedene prodaje primarne izdaje finančnih instrumentov in/ali plasiranje finančnih instrumentov z obveznostjo odkupa, odobrena posojila vlagateljem in nedospele dolžniške vrednostne papirje, se te dejavnosti izvajajo v takšnem obsegu, da lahko propad ali težave investicijskega podjetja povzročijo sistemsko tveganje.
                  
               
                     (3)
                  
                  
                     Glede na sistemski pomen dejavnosti investicijskih podjetij, kot so navedene v členu 5 Direktive (EU) 2019/2034, in potencialno velik vpliv širjenja negativnih učinkov po finančnem sektorju bi bilo treba za namene člena 5(1)(b) Direktive (EU) 2019/2034 upoštevati investicijska podjetja, ki so klirinški člani, kot so opredeljeni v členu 4(1)(3) Uredbe (EU) 2019/2033, ki ponujajo klirinške storitve drugim finančnim institucijam, ki same niso klirinški člani.
                  
               
                     (4)
                  
                  
                     Ta uredba temelji na osnutku regulativnih tehničnih standardov, ki ga je Komisiji predložil Evropski bančni organ po posvetovanju z Evropskim organom za vrednostne papirje in trge.
                  
               
                     (5)
                  
                  
                     Evropski bančni organ je opravil javna posvetovanja o osnutku regulativnih tehničnih standardov, na katerem temelji ta uredba, analiziral morebitne povezane stroške in koristi ter zaprosil za mnenje interesno skupino za bančništvo, ustanovljeno v skladu s členom 37 Uredbe (EU) št. 1093/2010 Evropskega parlamenta in Sveta (4) –
                  
               SPREJELA NASLEDNJO UREDBO:
         
            Člen 1
            Obseg dejavnosti
            Za namene člena 5(1)(a) Direktive (EU) 2019/2034 se za dejavnosti investicijskega podjetja šteje, da se izvajajo v takšnem obsegu, da lahko propad ali težave investicijskega podjetja povzročijo sistemsko tveganje, kadar investicijsko podjetje preseže katerega koli od naslednjih pragov:
            
                        (a)
                     
                     
                        skupna bruto nominalna vrednost izvedenih finančnih instrumentov OTC brez opravljenega centralnega kliringa znaša 50 milijard EUR;
                     
                  
                        (b)
                     
                     
                        skupna vrednost izvedenih prodaj primarne izdaje finančnih instrumentov in/ali plasiranja finančnih instrumentov z obveznostjo odkupa znaša 5 milijard EUR;
                     
                  
                        (c)
                     
                     
                        skupna vrednost odobrenih posojil vlagateljem, da lahko opravljajo posle, znaša 5 milijard EUR ter
                     
                  
                        (d)
                     
                     
                        skupna vrednost nedospelih dolžniških vrednostnih papirjev znaša 5 milijard EUR.
                     
                  
         
            Člen 2
            Klirinški član
            Investicijska podjetja, ki so klirinški člani in ponujajo klirinške storitve drugim subjektom finančnega sektorja, ki sami niso klirinški člani, se upoštevajo za namene člena 5(1)(b) Direktive (EU) 2019/2034.
         
         
            Člen 3
            Začetek veljavnosti
            Ta uredba začne veljati dvajseti dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 6. avgusta 2021
            
               
                  Za Komisijo
               
               
                  predsednica
               
               Ursula VON DER LEYEN
            
         
         
            (1)  UL L 314, 5.12.2019, str. 64.
         
            (2)  Uredba (EU) št. 575/2013 Evropskega parlamenta in Sveta z dne 26. junija 2013 o bonitetnih zahtevah za kreditne institucije in investicijska podjetja ter o spremembi Uredbe (EU) št. 648/2012 (UL L 176, 27.6.2013, str. 1).
         
            (3)  Direktiva 2013/36/EU Evropskega parlamenta in Sveta z dne 26. junija 2013 o dostopu do dejavnosti kreditnih institucij in bonitetnem nadzoru kreditnih institucij in investicijskih podjetij, spremembi Direktive 2002/87/ES in razveljavitvi direktiv 2006/48/ES in 2006/49/ES (UL L 176, 27.6.2013, str. 338).
         
            (4)  Uredba (EU) št. 1093/2010 Evropskega parlamenta in Sveta z dne 24. novembra 2010 o ustanovitvi Evropskega nadzornega organa (Evropski bančni organ) in o spremembi Sklepa št. 716/2009/ES ter razveljavitvi Sklepa Komisije 2009/78/ES (UL L 331, 15.12.2010, str. 12).